На основу члана 99. став. 20 Закона о планирању и изградњи („Службени гласник РС“, број 72/2009, 81/2009-испр. 64/2010-одлука УС, 24/2011, 121/2012, 42/2013-одлука УС, 50/2013- одлука УС, 98/2013-одлука УС, 132/2014, 145/2014, 83/2018, 31/2019 и 37/2019 – др. закон), члана 69. Одлуке о отуђењу, давању у закуп, прибављању и размени грађевинског земљишта у јавној својини општине Владичин Хан („Службени гласник Града Врања“, број 6/2016, 43/2016 и 28/2017), члана 32. Закона о локалној самоуправи („Службени гласник РС“, број 129/2007, 83/2014 - др. закон, 101/2016 – др. закон и 47/2018) и члана 15. и 40. Статута општине Владичин Хан („Службени гласник Града Врања“, број 4/2019), Скупштина општине Владичин Хан, на седници одржаној дана 01.09.2019. године, донела је

**ОДЛУКУ О ПРИБАВЉАЊУ НЕПОСРЕДНОМ ПОГОДБОМ НЕИЗГРАЂЕНОГ ГРАЂЕВИНСКОГ ЗЕМЉИШТА У ЈАВНОЈ СВОЈИНИ ОПШТИНЕ ВЛАДИЧИН ХАН**

**Члан 1**

Овом одлуком у јавној својини општине Владичин Хан, за потребе изградње улице Седми јули у Владичином Хану, прибавља се непосредном погодбом, неизграђено грађевинско земљиште и то кп.бр. 124/2, у површини од 64 м2, уписана у лист непокретности бр. 1218 КО Владичин Хан, чији је власник Анастас (Ђорђе) Ђорђевић из Владичиног Хана, Седми јули 12.

**Члан 2**

 Непокретност из члана 1. ове одлуке прибавља се у јавну својину општине Владичин Хан по цени од 1.410,53 динара по 1 м2, што за укупну површину предметне парцеле износи 90.273,92 динара.

**Члан 3**

Ближа права и обавезе између општине Владичин Хан и Анастас (Ђорђе) Ђорђевић из Владичиног Хана, Седми јули 12, регулисаће се уговором о прибављању неизграђеног грађевинског земљишта, који ће се потписати након ступања на снагу ове одлуке и прибављања мишљења надлежног правобранилаштва.

**Члан 4**

У име општине Владичин Хан уговор о прибављању грађевинског земљишта потписаће председник општине или лице које он овласти.

**Члан 5**

Ова одлука ступа на снагу осмог дана од дана објављивања у "Службеном гласнику Града Врања".

**СКУПШТИНА ОПШТИНЕ**

**ВЛАДИЧИН ХАН**

**БРОЈ: 06-110/7/19-I**

 **ПРЕДСЕДНИЦА,**

 **Данијела Поповић**